als_Latn dik_Latn sag_Latn
Serbia ua ndalon Festën e Flamurit, shqiptarëve në PreshevëPostuar më: 27 November 2016 09:13
Gjykatat në Serbi vazhdojnë t’i dënojnë shqiptarët në Luginë të Preshevës për ngritjen e flamurit kombëtar. Festa e Flamurit në të tria komunat e banuara me shumicë shqiptare vazhdon të ndalohet nga Serbia “demokratike”
Në xhaminë e fshatit Geraj, në komunë të Preshevës, nuk do të vendoset sivjet flamuri kuqezi. Simboli i pavarësisë së Shqipërisë në Festën e 28 Nëntorit të vitit të kaluar ishte vendosur në xhami. Por hoxha i fshatit, Hafëz Nexhatiu, thotë për “Zërin” se nuk do të vendoset më flamuri aty.
Ai ishte gjobitur me 300 euro pasi në xhaminë, në të cilin ai është imam, për festën kombëtare ishte vendosur flamuri.
“E kishin vendosur do djem të rinj. Nuk do ta vendosim më”,- thotë hoxha i fshatit, një burrë rreth të shtatëdhjetave.
Ai nuk preferon shumë të flasë për gjobën që kishte marrë. As për atë nëse duhet vendosur flamurin. “Le ta vendosin në Komunë një herë…”,- ka thënë Hafiz Nexhatiu.
als_Latn als_Latn als_Latn als_Latn als_Latn als_Latn